पाएं अपने शहर की ताज़ा ख़बरें और फ्री ई-पेपरडाउनलोड करें
खान व गोपालन मंत्री प्रमोद जैन भाया ने जिले में कोरोना उपचार के लिए उपलब्ध संसाधनों व दवाओं का बेहतर उपयोग करते हुए संक्रमित मरीजों को राहत देने के निर्देश दिए हैं।उन्होंने कहा कि कोरोना मरीजों की जीवन रक्षा पहली प्राथमिकता है। इसके लिए हर संभव उपाय किए जाएं। खान व गोपालन मंत्री भाया ने यह निर्देश बुधवार को जिला अस्पताल स्थित पीएमओ कक्ष में कोरोना संक्रमण तथा मरीजों के उपचार की स्थिति की समीक्षा करते हुए प्रशासनिक व चिकित्सा विभाग के अधिकारियों की बैठक में दिए। उन्होंने कहा कि राज्य सरकार कोरोना संक्रमण पर नियंत्रण के लिए पूरी संवेदनशीलता से कार्य कर रही है। वे भी मरीजों के लिए आवश्यक चिकित्सा संसाधन की उपलब्धता के लिए प्रयासरत हैं।
उन्होंने आश्वस्त किया कि चिकित्सा में उपयोग आने वाली किसी सामग्री के लिए यदि सरकारी बजट का प्रावधान न हो तो उन्हें अवगत कराएं, इसके लिए श्रीपार्श्वनाथ चेरिटेबल ट्रस्ट की ओर से धनराशि की व्यवस्था करा दी जाएगी। उन्होंने निर्देश दिए कि संक्रमित मरीजों को जरूरत के अनुसार ऑक्सीजन उपलब्ध हो तथा गंभीर मरीजों को वेंटिलेटर सपोर्ट दिया जाए। मंत्री भाया ने कहा कि कोरोना संक्रमण बढ़ने से ऑक्सीजन व अन्य आवश्यक संसाधनों की भारी कमी हो रही है। फिर भी जिले को ऑक्सीजन की आपूर्ति सुनिश्चित करने के लिए कोई कसर नहीं छोड़ी जा रही है। जिले का ऑक्सीजन सिलेंडर का कोटा 170 से बढ़कर 320 करने के आदेश जारी हुए हैं। उन्होंने जिला अस्पताल के ऑटोमेटिक ऑक्सीजन प्लांट को भी जल्द दुरुस्त करने के निर्देश दिए। उन्होंने कहा कि चंबल फर्टिलाईजर्स एवं केमिकल की ओर से अंता, मांगरोल, केलवाड़ा, अटरू, छबड़ा में स्वीकृत छोटे ऑटोमेटिक ऑक्सीजन प्लांट लगाए जाने के लिए फोलोअप कर इन्हें जल्द स्थापित करने की कार्रवाई की जाए। विधायक पानाचंद मेघवाल ने संक्रमित मरीजों का प्लाज्मा थैरेपी से उपचार पर जोर दिया। संक्रमण की वजह से मृत्यु होने पर परिजनों को अस्थि कलश ले जाने के लिए आवश्यक व्यवस्थाएं उपलब्ध कराने का आग्रह किया।
बैठक में कलेक्टर राजेन्द्र विजय, एसपी विनीत बंसल, सीएमएचओ डॉ. संपतराज नागर, पीएमओ डॉ. बिहारीलाल मीणा, बीसीएमओ आरिफ शेख मौजूद थे।पेयजल व्यवस्था सुचारू बनाने के दिए निर्देशमंत्री भाया ने तेज गर्मी को देखते हुए जिले में पेयजल की पर्याप्त व निर्बाध आपूर्ति सुनिश्चित करने के अधिकारियों को निर्देश दिए। मंत्री भाया ने कलेक्टर से कहा कि गर्मी के कारण बढ़ रही पेयजल समस्या का निवारण हो। इसके लिए हैंडपंप मरम्मत अभियान का बेहतर संचालन करने के साथ आवश्यकता होने पर टंकरों से भी जलापूर्ति की जाए।
अटरू| कस्बे सहित क्षेत्र में काेराेना लगातार बढ़ता जा रहा है। बुधवार काे आई जांच रिपाेर्ट में 118 काेराेना पाॅजिटिव मिले हैं। इससे कस्बे में चिंता बढ़ गई है। हालांकि जन अनुशासन पखवाड़े का प्रशासन की तरफ से सख्ती से पालना करवाई जा रही है। इससे कस्बे में लाेग अतिआवश्यक काम हाेने पर ही घराें से निकल रहे हैं।छबड़ा| क्षेत्र में कोरोना का कहर निरंतर जारी है। बुधवार को क्षेत्र में 90 लोगों की रिपोर्ट पॉजिटिव आई है। साथ ही एक भिक्षु महिला सहित दो महिलाओं की कोरोना से मौत होने की सूचना मिली है। क्षेत्र में कोरोना का कहर बढ़ रहा है। चिकित्सा विभाग के पास 90 पॉजिटिव की सूचना आई है। हालांकि चिकित्सा विभाग इसे तीन दिन की जांच बता रहा है। वहीं एक भिक्षु महिला सहित दो महिलाओं की मृत्यु की सूचना है।
पुलिस ने भिक्षु महिला का कोविड गाइडलाइन के तहत अंतिम संस्कार कराया है। इस मामले में थानाधिकारी रामानंद यादव ने बताया कि रेलवे पुलिस की सूचना पर रेलवे स्टेशन से लगभग 65 वर्षीय एक महिला का शव बरामद किया। जिसकी तलाशी में कस्बे के एक चिकित्सक का उपचार का पर्चा मिला। जिसे कोटा रैफर किया गया था, जो कोरोना पीड़ित थी। जिसका नगर पालिका के सहयोग से अंतिम संस्कार करा दिया गया है।किशनगंज| क्षेत्र में बुधवार को 8 कोरोना संक्रमित मरीज सामने आए हैं। वहीं 176 लोगों को टीका लगाया गया। बीसीएमओ डॉ. निशांत सैनी ने बताया कि जलवाड़ा में तीन, भंवरगढ़़ में दो, गरड़ा व किशनगंज में तीन-तीन, नाहरगढ़ में नौ, रेलावन व कापड़ीखेड़ा में पांच-पांच, रामनगर व परानियां में दो-दो, सिमलोद, शोभागपुरा, बजरंगगढ़ व रामपुरिया में एक-एक व्यक्ति संक्रमित मिले। संक्रमित व्यक्तियों को होम आईसोलेशन के लिए पाबंद किया। ब्लॉक प्रभारी नवीन छीपा ने बताया कि क्षेत्र में चल रहे सर्वे के दौरान बुधवार को कुल 213 मेडिकल टीमों ने 4323 घरों में 23279 व्यक्तियों के स्वास्थ्य की जांच की। वहीं क्षेत्र में कुल 32 सैंपल लिए गए।
गुरुवार को रेलावन में वैक्सीनेशन किया जाएगा।राजपुर| तीन दिन पहले कस्बे सहित किराड़ पहाड़ी गांव में चिकित्सा विभाग की टीम ने 135 ग्रामीणों की सैंपलिंग की थी। बुधवार को आई रिपोर्ट में कस्बेे मेें 9 व किराड़ पहाड़ी में 32 ग्रामीण कोरोना पॉजिटिव पाए गए। क्षेत्र में प्रतिदिन कोरोना संक्रमितों की संख्या में इजाफा हो रहा है। इसके बावजूद में ग्रामीणों की लापरवाही कम नहीं हो रही है। कस्बे के समीप किराड़ पहाड़ी गांव में कोरोना के चलते एक युवक की मृत्यु हो चुकी है। कस्बे में भी दो लोगों की मृत्यु हो चुकी है। इससे चिंता बनी हुई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn